Korneštis
Korneštis – Moldavijos miestas Ungenio rajone, 72 km į šiaurės vakarus nuo Kišiniovo. Mieste yra geležinkelio linijos Kišiniovas-Ungenis stotis. Pagal 2004 m. surašymą mieste buvo 3284 gyventojai: pačiame Korneščio mieste buvo 2781 gyventojai, miestui pavaldžiame Romanovca kaime – 503 gyventojai. Tarybiniais laikais Korneštyje veikė vaisių ir daržovių perdirbimo, vyno, sviesto ir sūrio fabrikai.